મહિલાઓએ શરૂ કરેલા અપનામોલ નામના શાકભાજી મોલના ઉદ્ઘાટન બાદ તાજાં શાકભાજી અને ફ્રુટનું તુરંત વેચાણ શરૂ કરાયું હતું. જે મેળવવા માટે ગૃહિણીઓમાં ભારે ઉત્સાહ જોવા મળ્યો હતો. આ પગલાનો હેતું મહિલાઓને રોજીરોટી મળે અને ગૃહિણીઓને શાકભાજી કે ફ્રુટ ખરીદવામાં છેતરાવું ન પડે તે છે. આ અપનામોલની સૌથી મોટી વાત એ છે કે તેનું સંચાલન જરૂરિયાત મંદ મહિલાઓને સોંપવામાં આવ્યું છે અને તેનું યોગ્ય વળતર ચુકવવામાં આવશે એ ઉપરાંત આ મોલમાં બજાર કરતા શાકભાજી સસ્તું મળશે જેના કારણે દરેક ઘરમાં મોંઘવારીના માર સામે થોડુ રક્ષણ મળશે.